དེ་འདྲ་བའི་ཐར་པ་དེ་ཐོབ་པ་ལམ་ལ་བརྟེན་དགོས་ཤིང༌།དེ་ལ་སོ་འཕགས་ཀྱི་ལམ་གཉིས་ལས།ཕྱི་མ་ནི་ལམ་གྱི་བདེན་པའོ།།འདི་ལ་ཉན་ཐོས་དང་རང་སངས་རྒྱས་གཉིས།དེ་རེ་རེར་རིམ་པ་ལྔ་ལྔ་བཞག་པས་བཅུ་ཡོད།དེ་གཉིས་ནང་གསེས་མཐོ་དམན་ཡོད་ཀྱང༌།རྩ་བ་དེ་འདི་འདྲ་ཞིག་རེད།འཁོར་བ་ལས་གྲོལ་བའི་ཐར་པ་ཙམ་ཞིག་རང་ཉིད་ཀྱི་དོན་དུ་སྒྲུབ་པའི་ཐབས་ལམ་ཞིག་ཐེག་དམན་གྱི་ཆོས་ཡིན།ཚིག་བསྡུས་ཏེ་བརྗོད་ན།ངེས་འབྱུང་གི་བསམ་པས་ཟིན་པར་བྱས་ཏེ་ཚུལ་ཁྲིམས་ཀྱིས་གཞི་བཟུང་བའི་ཐོགསྟོང་པ་ཉིད་ལ་དམིགས་པའི་ཞི་ལྷག་ཟུང་འབྲེལ་གྱིས་ཉོན་མོངས་པ་ས་བོན་དང་བཅས་པ་སླར་མི་སྐྱེ་བའི་ཆོས་ཅན་དུ་བྱས་ཏེ་སྤངས་པའི་དུས་དེར་ཐར་པ་ཐོབ་པ་རེད།འདི་ལ་ལམ་རིམ་པ་ལྔ་ནི།ཚོགས་ལམ།སྦྱོར་ལམ།མཐོང་ལམ།སྒོམ་ལམ།མི་སློབ་ལམ་སྟེ་ལྔའོ།།འདི་འདྲའི་ལམ་ལ་སློབ་མཁན་དེར་ཐེག་དམན་པ་ཞེས་བརྗོད་པ་ཡིན།